
О Б Я В А

В изпълнение на Договор за Безвъзмездна Финансова Помощ по Проект BG16RFPR002-1.014-0007 „Център за компетентност „ПЕРИМЕД-2“, финансиран от Програма „Научни изследвания, иновации и дигитализация за интелигентна трансформация“ 2021-2027 г., съфинансирана от Европейския съюз. Пловдивският университет „Паисий Хилендарски“  обявява конкурс за подбор на изследовател R2 към РП6 „Молекулярни биомаркери на микробиота на гастроинтестиналния тракт“към „Център за компетентност „ПЕРИМЕД-2“

Кратко описание на длъжността:
· Работна натовареност: до 2 часа дневно по договаряне за периода на договора.
· Работа с апаратура за Разработване на методи за анализ на база In vitro система на гастро-интестинален тракт,	обработка на база данни от OMNILOG и ODIN за определяне на метаболитния профил при усвояване на различни субстрати на различни микроорганизми.
- Работа със специализирана научноизследователска апаратура, като:
- Апаратура за анализ на функционалните и метаболитни параметри на микроорганизми;
- Общо-лабораторно оборудване: аналитична везна, спектрометър, термостат, микроскоп, биореактори с различен обем и др.

Минимални определени изисквания към кандидатите: 
1. Висше образование  в ПН 4.2. Химически науки, за предпочитане в областта на органичен синтез;
2. Диплома за придобита ОКС „Магистър“ в областта на компютърните науки, обработка на бази данни, киберсигурност 
3. Експертиза в ИИ за подобряване на тестовете при обработка на големи бази данни.
4. Изпълнение на тестове, наблюдение, надзор и решаване на проблеми при обработка на големи бази данни.

Допълнителни специфични изисквания:
· Работа с офис пакета на Microsoft Office: Word, Excel, PowerPoint;
· Владеене на специализирани програми за обработка и анализ на големи бази данни от научни експерименти, Управление на данни - ETL, качество на данните, интеграция на данни.
· Разработка на автоматизирани тестове с C#, Python + Selenium WebDriver и Playwright с TypeScript. 
Срок за подаване на документи: 5 календарни дни, считано от деня, следващ датата на публикуване на обявата за конкурса.
Можете да кандидатствате, като изпратите подробна автобиография и други съпътстващи документи (диплома за магистър и ОНС „Доктор“, участие в проекти и др.) на e-mail: iliev@pu-technocentre.eu, в срок до 16.09.2026 г.
Лице за контакт: проф. Илия Илиев; Телефон: 032 261 479
Всички данни, предоставени от Вас, са защитени по смисъла на ЗЗЛД, и ще бъдат използвани само за целите на настоящия подбор. Ще се свържем само с одобрените по документи кандидати.

            Дата: 09.09.2026 г.
            гр. Пловдив
--------------------------------------------------------------------------------------------------------------------------

